C 406/10

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2021/C 406/08)

Prezenta comunicare este publicată în conformitate cu articolul 17 alineatul (5) in Regulamentul delegat (UE) 2019/33 al Comisiei (1).

COMUNICAREA UNEI MODIFICĂRI STANDARD CARE MODIFICĂ DOCUMENTUL UNIC

„Oltina”

PDO-RO-A0611-AM01

Data comunicării: 8 iulie 2021

DESCRIEREA ȘI JUSTIFICAREA MODIFICĂRII APROBATE

Corectarea numelui unor localități din aria geografică delimitată

Se modifică numele unor localități care fac parte din aria geografică delimitată a DOP Oltina întrucât acestea au fost tehnoredactate în mod eronat la întocmirea caietului de sarcini; este necesară această corectare a denumirii localităților, forma corectă fiind Galița și Coslugea, numele acestor localități este cel indicat de organizarea administrativă actuală de la nivelul județului Constanța unde se găsesc localizate.

Se modifică Cap III din caietul de sarcini și pct. 6 din documentul unic.

DOCUMENT UNIC

1. Denumire/denumiri

Oltina

2. Tip de indicație geografică:

DOP – Denumire de origine protejată

3. Categorii de produse vitivinicole

1. Vin

4. Descrierea vinului/vinurilor

Caracteristici analitice si organoleptice

Descriere textuală concisă

Vinurile albe - culoare galben-pai până la galben-verzui, cu bună aciditate, fructuozitate - fructe bine coapte (mere), miere, nuci, arome fructuoase de fructe exotice (banane, ananas).

Vinurile roze - în culori de roz palid, ele conservă aromele fructate în general (fructe de pădure proaspete și nu foarte coapte).

Vinurile rosii - culoare de roşu închis până la roşu-violaceu intens, mai mult sau mai puţin astringente, cu amprentă gusto-olfactivă ierboasă ce potenţează vigoarea, bogate în compuşi fenolici dând senzaţia de plinătate, la maturare şi învechire cu asperităţile rotunjite,cu arome de coacăze, afine, ardei iute, (uneori violete) dar si fructe de pădure.

Caracteristici analitice generale

Concentrație alcoolică totală maximă (în % volum): 15 Tărie alcoolică dobândită minimă (în % volum): 11 Aciditate totală minimă: 3,5 în grame pe litru, exprimată în acid tartric Aciditate volatilă maximă (în miliechivalenți pe litru): 1,2 Cantitatea totală maximă de dioxid de sulf (în miligrame pe litru): 250

5. Practici enologice

5.1. Practici oenologice specifice

1. Practici oenologice

Practică de cultivare

Densitatea plantaţiei : minim 3 500 plante / ha.

Irigarea este admisă numai în anii secetoşi cu notificarea O.N.V.P.V. atunci când conţinutul apei în sol pe adancimea de 0 -100 cm scade la 50% din I.U.A. prin folosirea unei norme moderate de udare (400- 600 m3/ha ).

5.2. Producții maxime

1. la maturitate deplină la recoltare, soiurile Sauvignon, Fetească regală, Merlot, Syrah 14 000 kilograme de struguri pe hectar

2. la maturitate deplină la recoltare, soiurile Riesling italian, Crâmpoșie, 13 000 kilograme de struguri pe hectar

3. la maturitate deplină la recoltare, soiurile Fetească albă, Chardonnay, Pinot gris, Muscat Ottonel, Burgund mare 12 000 kilograme de struguri pe hectar

4. la maturitate deplină la recoltare, soiurile Cabernet Sauvignon, Pinot noir 10 000 kilograme de struguri pe hectar

5. la maturitate deplină la recoltare, soiul Fetească neagră 9 000 kilograme de struguri pe hectar

6. la maturitate deplină la recoltare, soiurile Sauvignon, Fetească regală, Merlot, Syrah 87 hectolitri pe hectar

7. la maturitate deplină la recoltare, soiurile Riesling italian, Crâmpoșie 81 hectolitri pe hectar

8. la maturitate deplină la recoltare, soiurile Fetească albă, Chardonnay, Pinot gris, Muscat Ottonel, Burgund mare 74 hectolitri pe hectar

9. la maturitate deplină la recoltare, soiurile Cabernet Sauvignon, Pinot noir 62 hectolitri pe hectar

10. la maturitate deplină la recoltare, soiul Fetească neagră 56 hectolitri pe hectar

6. Aria geografică delimitată

judeţul Constanţa :

— Comuna Ostrov- satele Ostrov, Almălău, Galița.

— Comuna Oltina - satele Oltina,Satul Nou, Răzoarele, Strunga .

— Comuna Lipniţa - satele Lipniţa, Coslugea, Canlia

— Comuna Aliman - satele Aliman , Dunăreni, Vlahii, Floriile;

— Comuna Ion Corvin - satele Ion Corvin, Viile, Crângu , Brebeni, Rariştea

— Oraş Băneasa - localitatea Băneasa şi satele Negureni şi Făurei

— Comuna Chirnogeni - satul Chirnogeni.

7. Soiul/soiurile de struguri de vin principal/principale

Burgund Mare N - Grosser burgunder, Grossburgunder,Blaufrankisch, Kekfrankos, Frankovka, Limberger

Cabernet Sauvignon N - Petit Vidure, Bourdeos tinto

Chardonnay B - Gentil blanc, Pinot blanc Chardonnay

Crâmpoşie B

Fetească albă B - Păsărească albă, Poama fetei, Madchentraube, Leanyka, Leanka

Fetească neagră N - Schwarze Madchentraube, Poama fetei neagră, Păsărească neagră, Coada rândunicii

Fetească regală B - Konigliche Madchentraube, Konigsast, Ktralyleanka, Dănăşană, Galbenă de Ardeal

Merlot N - Bigney rouge

Muscat Ottonel B - Muscat Ottonel blanc

Pinot Gris G - Affumé,Grau Burgunder,Grauburgunder,Grauer Mönch,Pinot cendré,Pinot Grigio,Ruländer

Pinot Noir N - Blauer Spätburgunder, Burgund mic, Burgunder roter, Klävner Morillon Noir

Riesling italian B - Olasz Riesling, Olaszriesling, Welschriesling

Sauvignon B - Sauvignon verde

Syrah N - Shiraz, Petit Syrah

8. Descrierea legăturii (legăturilor)

Legatura cu aria delimitata

Arealul este situat în sud-vestul Dobrogei, în unghiul format de Dunăre (Balta Ialomitei) şi graniţa cu Bulgaria - traversat de paralela 44° 10’ lat. nordică. Plaiurile viticole gravitează spre centrele: Ostrov, Băneasa, Oltina şi Aliman.

Relieful aparţine platoului structural Oltina cu altitudine de 130 – 200 m, fragmentat de văi adânci cu versanţi înclinaţi şi cu pante de 10 - 30°. De remarcat ca majoritatea plantatiilor viticole sunt localizate pe treapta mai joasa si, indeosebi pe pantele taluzului dunarean al acesteia si pe cele ale versantilor vailor torentiale afluente fluviului, pante adeseori amenajate in terase, cu expoziţie nordică, nord-estică, nord-vestică.

Sub influenţa curenţilor de aer se creează un microclimat dulce, primăvăratic care asigură coacerea timpurie a strugurilor din epoca I-II şi coacerea lentă a soiurilor târzii.

Apele subterane au debite reduse şi discontinue sau sunt cantonate la adâncimi mari. Dunărea şi locurile existente în areal creează un microclimat care oferă viţei de vie umiditate, căldură, luminozitate.

Clima este cea specifică întregii regiuni, cu grad accentuat de continentalism termic şi pluviometric. Tm=ll°C (-1 °C in ianuarie, +22 °C in iulie); Pm=450-500 mm (la o evapotranspiratie de 650-700 mm); resurse heliotermice benefice: radiaţie solară globală de 128 kcal/cm2, insolaţie 2 200-2 300 ore, suma temperaturilor pozitive 4 100°-4 200 °C/an. Lungimea perioadei fără îngheţ este de 204 zile. Umiditatea relativă este cuprinsă între 64 – 80 %. Cea mai scăzută temperatură se înregistrează în luna ianuarie de -30° C, iar cea mai ridicată temperatură se înregistrează în luna august, în jur de +40 °C.

Durata medie lunară de strălucire efectivă a soarelui în perioada de vegetaţie este între 187- 315 ore. Temperatura medie lunară a aerului în perioada de vegetaţie este cuprinsă între 10,7 – 22 oC. Relieful

unde se afla viţă de vie este reprezentat de dealuri cu interfluvii deluroase cu altitudini cuprinse între 100 şi 200 m, ceea ce permite datorită temperaturilor din timpul iernii cultivarea viţei de vie în sistem neprotejat sau folosind forme înalte şi semiinalte cu cepi de rezervă la baza butucului.

Solurile zonale aparţin molisolurilor cernoziomice ale platourilor (cernoziomuri castanii, cernoziomuri tipice, cernoziomuri cambice si argiloiluviale, soluri cenusii), iar cele azonale de pe versanţii puternic erodaţi aparţin regosolurilor şi erodisolurilor.

Substratul geologic este reprezentat printr-o pătură groasă de loess (30-40 m), ce acoperă alternanţa de gresii, calcare şi nisipuri terţiare de la partea superioară a platformei dobrogene din acest sector.

Datorită amplasamentului în care viţa de vie beneficiază de condiţii climatice favorabile, de o expoziţie bună, de orientarea rândurilor N-S în majoritate, de solurile calcaroase bogate în oxizi de fier , vinurile obţinute din soiurile de struguri de vin capătă caracteristici particulare de structură, de amprentă gusto-olfactivă, de culoare care la vinurile albe este galben-pai până la galben –verzui în aspect vioi pe cand la vinurile roşii imprimă o culoare de roşu închis până la roşu –violaceu intens .

Noile tehnologii de vinificaţie controlată scot in evidenţă complexul aromatic şi fructuozitatea vinurilor.

Producţiile se încadrează în limitele obţinerii unor vinuri de calitate datorită amplasamentului în sudul judeţului Constanţa, unde intensitatea şi durata de strălucire a soarelui, temperatura, precipitaţiile, solurile calcaroase bogate în oxizi de fier vin în sprijinul obţinerii unor vinuri structurate, bogate în elementele de importanţă majoră pentru vinuri (conţinut în zahăr, aciditate, compuşi de aromă, compuşi fenolici etc.)

Relieful joacă un rol important pentru calitatea strugurilor albi şi roşii, iar pantele cu expoziţie estică sunt prielnice, mai ales în partea mijlocie a arealului; pe timp de calm atmospheric, se asigură o circulaţie domoală a curenţilor de aer pe pante. Pigmenţii antociani sunt mai bine acumulaţi în strugurii cultivaţi pe pante faţă de amplasarea pe terenuri plane.

Climatul excesiv continental ajută vinurilor roşii datorită creşterii aportului de energie radiantă oferită de formele de relief care conduc la o intensificare a procesului de respiraţie şi ca urmare la o diminuare a proporţie de acizi organici în struguri şi ajungerea la o aciditate convenabilă a strugurilor la maturitatea tehnologică.

Se obţin vinuri corpolente, de multe ori cu rest de zahăr care sunt vinuri pretabile la învechire, deseori tăria alcoolică depăşind pragul de 12 % vol.alc..

9. Alte condițiile esențiale (ambalarea, etichetarea, alte cerințe)

Conditii de comercializare

Cadru juridic:

în legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Fara dispozitii suplimentare.

Link către caietul de sarcini al produsului

https://www.onvpv.ro/sites/default/files/caiet_sarcini_doc_oltina_modif_cf_cererii467_21.02.2019_no_track_changes.pdf

(1) JO L 9, 11.1.2019, p. 2.